CELEX: 32021D1095
Language: lv
Date: 2021-07-02 00:00:00
Title: Komisijas Īstenošanas lēmums (ES) 2021/1095 (2021. gada 2. jūlijs), ar ko izveido izmaksu sadales metodiku attiecībā uz aizņēmumu un parādu pārvaldības operācijām NextGenerationEU ietvaros

5.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 236/75
               
            
         KOMISIJAS ĪSTENOŠANAS LĒMUMS (ES) 2021/1095
         (2021. gada 2. jūlijs),
         ar ko izveido izmaksu sadales metodiku attiecībā uz aizņēmumu un parādu pārvaldības operācijām NextGenerationEU ietvaros
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Atomenerģijas kopienas dibināšanas līgumu,
         ņemot vērā Eiropas Parlamenta un Padomes Regulu (ES) 2021/241 (2021. gada 12. februāris), ar ko izveido Atveseļošanas un noturības mehānismu (1), un jo īpaši tās 15. panta 4. punktu,
         ņemot vērā Padomes Lēmumu (ES, Euratom) 2020/2053 (2020. gada 14. decembris) par Eiropas Savienības pašu resursu sistēmu un atceļ Lēmumu 2014/335/ES, Euratom (2) un jo īpaši tā 5. panta 3. punktu,
         tā kā:
         
                     (1)
                  
                  
                     Reaģējot uz Covid-19 krīzi, tika pieņemts atveseļošanas pasākumu kopums NextGenerationEU (“NGEU”), lai finansētu atveseļošanas iniciatīvas, vienlaikus veicinot Eiropas Savienības ekonomikas zaļo un digitālo pārkārtošanos. Šajā ziņā NGEU programmas ir tās, ko finansē saskaņā ar Padomes Regulas (ES) 2020/2094 (3) 2. panta 2. punktu, ciktāl ar tām īsteno minētās regulas 1. panta 2. punktā minētos pasākumus.
                  
               
                     (2)
                  
                  
                     Saskaņā ar Lēmuma (ES, Euratom) 2020/2053 5. panta 1. punktu Komisija ir pilnvarota Savienības vārdā aizņemties līdzekļus kapitāla tirgos maksimāli 750 000 miljonu EUR apmērā 2018. gada cenās, no kuriem maksimāli 360 000 miljonus EUR 2018. gada cenās var izmantot, lai sniegtu aizdevumus, un maksimāli 390 000 miljonus EUR 2018. gada cenās var izmantot izdevumiem.
                  
               
                     (3)
                  
                  
                     Saskaņā ar Lēmuma (ES, Euratom) 2020/2053 5. panta 2. punktu izdevumiem izmantoto aizņemto līdzekļu pamatsummas atmaksāšanas maksājumus un attiecīgos maksājamos procentus sedz no Savienības budžeta.
                  
               
                     (4)
                  
                  
                     Saskaņā ar Regulas (ES) 2021/241 15. panta 3. punktu un Eiropas Parlamenta un Padomes Regulas (ES, Euratom) 2018/1046 (4) 220. panta 5. punkta e) apakšpunktu izmaksas, kas radušās saistībā ar līdzekļu aizņemšanos, lai izsniegtu Regulā (ES) 2021/241 paredzētos aizdevumus, sedz labuma guvēja dalībvalsts.
                  
               
                     (5)
                  
                  
                     Īstenojot Komisijas diversificēto finansēšanas stratēģiju NGEU aizņēmumu operāciju un NGEU parāda pārvaldības aizņēmumu operāciju īstenošanai, kapitāls vairs netiek piesaistīts katram darījumam atsevišķi. Saskaņā ar minēto modeli finansēšanas izmaksas bija skaidri identificējamas un saistītas ar konkrētu aizņēmuma darījumu, un saistītās izmaksas varēja tikt nodotas aizdevuma saņēmējam kopā ar ieņēmumiem no aizņēmuma darījuma. Turpretī saskaņā ar NGEU diversificēto finansēšanas stratēģiju maksājamās summas NGEU ietvaros ir jāfinansē, izmantojot vienotu finansējuma kopfondu, ko veido īstermiņa un ilgtermiņa finansēšanas instrumenti, no kuriem līdzekļi tiek izmantoti tad, kad summas ir jāizmaksā saņēmējiem. Diversificētā finansēšanas stratēģija nodrošina visizdevīgākos nosacījumus, ja aizņemas ievērojamas līdzekļu summas ar atšķirīgiem termiņiem. Līdz ar to ir vajadzīga pielāgota pieeja, lai taisnīgi, objektīvi un pārredzami aprēķinātu un sadalītu ar katru maksājamo summu saistītās kopējās izmaksas.
                  
               
                     (6)
                  
                  
                     Lai nodrošinātu šo taisnīgo, objektīvo un pārredzamo pieeju, Komisijai būtu jāīsteno kopēja un vienota izmaksu metodika, kas piemērojama gan izmaksājamajām summām saistībā ar aizdevumiem, gan tām, kas saistītas ar ārējiem piešķirtajiem ieņēmumiem saskaņā ar Regulas (ES) 2020/2094 3. panta 1. punktu.
                  
               
                     (7)
                  
                  
                     Būtu jāizmanto jauna izmaksu sadalīšanas metodika, kas nodrošina, ka izmaksas netiek šķērssubsidētas pa saņēmēju kategorijām. Aizņēmumu izmaksas, kas attiecināmas uz aizdevumiem, būtu pilnībā jāpierēķina dalībvalstīm, kuras izmanto aizdevumus saskaņā ar Regulu (ES) 2021/241. Aizņēmumu izmaksas, kas attiecināmas uz ārējiem piešķirtajiem ieņēmumiem saskaņā ar Regulas (ES) 2020/2094 3. panta 1. punktu, pilnībā iekļauj Savienības budžetā, pamatojoties uz faktiskajām izmaksām, kas radušās, piesaistot un izmaksājot attiecīgo līdzekļu daļu dažādiem saņēmējiem. Metodikai būtu jāaptver visas izmaksas, kas Komisijai radušās saistībā ar aizņemšanos NGEU ietvaros, tostarp visas administratīvās izmaksas, un būtu jānodrošina, ka katrai izmaksājamajai summai tiek aprēķinātas dažādas izmaksu kategorijas.
                  
               
                     (8)
                  
                  
                     Šajā izmaksu aprēķināšanas un sadales metodikā būtu jānošķir trīs izmaksu kategorijas. Pirmā kategorija ir finansējuma izmaksas, kas izriet no procentiem un citām maksām, kuras Komisijai ir jāmaksā par dažādiem instrumentiem, kas izdoti, lai finansētu attiecīgās izmaksājamās summas. Otrā kategorija ir likviditātes pārvaldības izmaksas, kas ir izmaksas, kuras radušās saistībā ar summām, kas uz laiku tiek turētas likviditātes kontos kā rezerves gaidāmo maksājumu veikšanai. Trešā kategorija ir administratīvās izmaksas saistībā ar tehnisko un darbības spēju veidošanu un uzturēšanu nolūkā īstenot diversificētu finansēšanas stratēģiju.
                  
               
                     (9)
                  
                  
                     Finansējuma izmaksas, kas izriet no ilgtermiņa aizņēmumu darījumiem, būtu jāaprēķina, pamatojoties uz izmaksām, kas rodas no visām aizņēmumu operācijām, kuras veiktas sešu mēnešu laikposmā, kurā parasti iekrīt arī izmaksājamās summas datums. Nodalījumu pa sešiem mēnešiem veidošanu pamato nepieciešamība nodrošināt, lai finansējuma izmaksas, ko iekasē par izmaksājamo summu, būtu cieši saistītas ar aktuālajām tirgus likmēm laikā, kad summa tiek izmaksāta, un nebūtu balstītas uz finansējuma izmaksām, kas radušās kādā attālā laikposmā. Tādējādi finansēšanas instrumenti un ar tiem saistītās izmaksas tiek iedalītas attiecīgajiem nodalījumiem. Precīzs finansēšanas instrumentu kopums tiek noteikts tikai sešu mēnešu laika nodalījuma noslēgšanās brīdī. Tam būtu jāļauj piemērot vienādas finansējuma izmaksas jebkurām vienlaicīgi izmaksājamām summām, kas attiecināmas uz vienu un to pašu laika nodalījumu, un jo īpaši būtu jānodrošina taisnīga, objektīva un pārredzama pieeja starp dalībvalstīm. Attiecībā uz ārējiem piešķirtajiem ieņēmumiem saskaņā ar Regulas (ES) 2020/2094 3. panta 1. punktu dalībvalstīm un Savienības budžetam būtu jāmaksā sava attiecīgā daļa. Tādējādi tiek novērsta patvaļa vai iespēja – kas bija raksturīga tradicionālajai kompensējošai sistēmai –, ka izmaksas kādam konkrētam saņēmējam tika noteiktas atbilstoši noteikumiem, ko varēja iegūt konkrētajā aizņēmuma dienā. Izņemot pirmo laika nodalījumu, kam būtu jāaptver laikposms no 2021. gada 1. jūnija līdz 2021. gada 31. decembrim, katram laika nodalījumam būtu jāaptver sešu mēnešu laikposms, kas sākas 1. janvārī vai 1. jūlijā. Pēdējā laika nodalījuma darbības periodam būtu jābeidzas 2026. gada 31. decembrī, tātad kopumā būs 11 laika nodalījumi. Laika nodalījumiem vairs nebūtu jāpastāv, tiklīdz finansētās izmaksātās summas būs pilnībā atmaksātas.
                  
               
                     (10)
                  
                  
                     Lai gan procentu likmes, ko iekasē no aizdevumu saņēmējiem, būs stabilas, tās tiks periodiski un nedaudz pārrēķinātas, kad finansējuma kopfondā būs jāaizstāj instrumenti, kuriem beidzas termiņš. Komisija attīstīs savu spēju izmantot atvasinātos instrumentus, piemēram, mijmaiņas darījumus, lai pārvaldītu atlikušo procentu likmju risku, un piedāvās dalībvalstīm iespēju piešķirt fiksētas procentu likmes aizdevumus. Šā fiksētas procentu likmes mehānisma izmaksas būtu jāsedz pilnībā un tikai dalībvalstīm, kas šo iespēju izmanto.
                  
               
                     (11)
                  
                  
                     Izmaksātajām summām laika nodalījumā vajadzētu būt vienādām ar ilgtermiņa finansēšanas instrumentu summu, kas attiecināta uz minēto laika nodalījumu. Lielākajā daļā gadījumu līdzekļu izmaksa notiks tajā pašā laika nodalījumā un tiks attiecināta uz to pašu laika nodalījumu, kurā izdoti ilgtermiņa finansēšanas instrumenti, kas izmantoti līdzekļu piesaistīšanai. Tomēr neparedzēti kavējumi izmaksāšanā var radīt situācijas, kad līdzekļi no ilgtermiņa finansējuma ir piesaistīti, bet tos nevar izmaksāt, kā sākotnēji plānots. Tādā gadījumā summu izmaksu var atlikt un veikt nākamajā laika nodalījumā. Tomēr, ja līdzekļi šīm konkrētajām finansējuma vajadzībām jau ir piesaistīti un attiecināti uz iepriekšējo laika nodalījumu, tos nevar izmantot citām vajadzībām nākamajā laika nodalījumā. Šādos apstākļos vajadzētu būt iespējai saistītās summu izmaksas attiecināt uz laika nodalījumu, uz kuru ir attiecināti finansēšanas instrumenti. Tāpat vajadzētu būt arī iespējai nākamā laika nodalījuma ilgtermiņa finansēšanas instrumentus attiecināt uz iepriekšējo laika nodalījumu, ja minētā laika nodalījuma ilgtermiņa finansēšanas instrumentu summa nav pietiekama, lai segtu izmaksājamās summas.
                  
               
                     (12)
                  
                  
                     Komisijai iepriekšējā laika nodalījumā būs arī jāparedz izmaksājamās summas, kas radīsies nākamā laika nodalījuma sākumā. Lai ņemtu vērā šādas situācijas un nodrošinātu, ka Komisijai ar izdevīgiem nosacījumiem ir pieejami resursi, lai izmaksātu summas, kas jāizmaksā tuvu pārejai starp laika nodalījumiem, Komisijai vajadzētu būt iespējai ilgtermiņa finansēšanas instrumentus attiecināt uz nākamo laika nodalījumu.
                  
               
                     (13)
                  
                  
                     Diversificētās finansēšanas stratēģijas galvenā un noteicošā iezīme ir spēja pārvaldīt finansēšanas darbību likviditāti, izmantojot īstermiņa aizņēmumus un piesardzības nolūkos turot skaidru naudu. Šī likviditātes pārvaldība ļaus Komisijai segt visas maksājumu vajadzības un pielāgot emisijas tirgus apstākļiem. Šīs spējas rada izmaksas, kas saistītas ar līdzekļu piesaistīšanu, emitējot īstermiņa parādzīmes, un līdzekļu pagaidu turēšanu likviditātes kontā, lai garantētu spēju pēc pieprasījuma veikt visus maksājumus. Ar šo lēmumu būtu jāizveido pamats šo likviditātes izmaksu aprēķināšanai un to taisnīgai un objektīvai iekasēšanai no visiem attiecīgajiem līdzekļu saņēmējiem attiecīgajā gadā.
                  
               
                     (14)
                  
                  
                     Izmaksājamās summas, kas ir lielākas nekā uz attiecīgo laika nodalījumu attiecinātā ilgtermiņa finansēšanas instrumentu summa, vai procentu maksājumi var radīt likviditātes deficītu laika nodalījumā. Izmaksājamās summas, kas ir mazākas nekā uz attiecīgo laika nodalījumu attiecinātā ilgtermiņa finansēšanas instrumentu summa, vai ar dzēšanu saistīti maksājumi, kurus NGEU saņem saistībā ar vēl neizmaksātajām summām, kas attiecinātas uz nodalījumu, var radīt likviditātes pārpalikumu. Likviditātes pārpalikuma vai deficīta kompensēšana ir neizbēgami NGEU finansēšanas stratēģijas īstenošanas nosacījumi. Šīs izmaksas nebūtu jāsedz attiecīgo laika nodalījumu ietvaros, bet tās būtu jānošķir un jāpārvalda kā daļa no atsevišķām likviditātes pārvaldības izmaksām. Ir jāizveido mehānisms, lai nošķirtu izmaksas, ko rada likviditātes deficīts vai pārpalikums, lai tās varētu absorbēt plašākā finansēšanas programmā likviditātes pārvaldības izmaksu veidā. Komisijai būtu jāizmanto likviditātes pārvaldības nodalījums, lai izlīdzinātu pozitīvus vai negatīvus naudas atlikumus laika nodalījumos attiecībā pret kopējām izmaksājamām summām.
                  
               
                     (15)
                  
                  
                     Lai īstenotu diversificētu finansēšanas stratēģiju, ir jāiegūst jaunas spējas, kas vajadzīgas, lai iegūtu visizdevīgāko piekļuvi kapitāla tirgiem un nodrošinātu nepārtrauktu un efektīvu šādas infrastruktūras uzturēšanu. Tas ietver izmaksas, kas vajadzīgas, lai uzturētu likviditātes kontus, iegūtu spējas izsoļu rīkošanai attiecībā uz ES parādzīmēm un obligācijām un ieviestu jaunas iekšējās datu apstrādes spējas. Šādas izmaksas, kas tieši izriet no NGEU aizņēmumu un maksājumu operāciju īstenošanas, būtu jāuzskata par pieskaitāmajām izmaksām, kas nošķirtas no izmaksām, kuras saistītas ar NGEU aizņēmumu un maksājumu infrastruktūras izveidi un uzturēšanu. Šīs izmaksas būtu jāiekļauj administratīvo pieskaitāmo izmaksu apkalpošanas izmaksās.
                  
               
                     (16)
                  
                  
                     Administratīvo pieskaitāmo izmaksu apkalpošanas izmaksas apvieno visas administratīvās izmaksas, kas tieši radušās, īstenojot NGEU. Šīs izmaksas rodas vai nu kā izveides izmaksas, kas saistītas ar konkrētu darbības spēju izveides vienreizējām izmaksām, vai kā regulāras izmaksas, kas ir nenovēršamas, ir tieši attiecināmas uz NGEU operācijām un rodas laika gaitā.
                  
               
                     (17)
                  
                  
                     Regulārajām izmaksām vajadzētu būt galvenajai daļai no kārtējām gada izmaksām, ko iekasē par summām, kas izmaksātas attiecīgajā gadā, taču izveides izmaksas būtu jāuzskaita kā vienreizēji maksājumi.
                  
               
                     (18)
                  
                  
                     Administratīvajām izmaksām, kas iekļautas administratīvo pieskaitāmo izmaksu apkalpošanas izmaksās, būtu jāaptver tikai to izmaksu slēgts saraksts, kas ir tieši saistītas ar NGEU. Administratīvo pieskaitāmo izmaksu kopējās apkalpošanas izmaksas veido ļoti nelielu daļu no NGEU operāciju kopējām izmaksām. Ja nākotnē radīsies pamatota nepieciešamība paplašināt administratīvo izmaksu sarakstu, Komisija pirms tam rīkos pienācīgu apspriešanos, tostarp ar dalībvalstu ekspertiem. Šāda apspriešanās tiks rīkota arī pirms citu šīs metodikas aspektu grozīšanas, kas ietekmēs izmaksas, kuras jāsedz no Savienības budžeta vai dalībvalstīm.
                  
               
                     (19)
                  
                  
                     
                        Ex post rēķinu sagatavošanas process būtu jāizstrādā tā, lai nodrošinātu, ka izmaksas tiek atgūtas, sākot no 2022. gada un līdz brīdim, kad NGEU aizņēmumu un parādu pārvaldības operācijas vairs nerada izmaksas.
                  
               
                     (20)
                  
                  
                     Komisijai būtu jāizdod apstiprinājuma paziņojums par katru izmaksāto summu neatkarīgi no tā, vai tā attiecas uz ārējiem piešķirtajiem ieņēmumiem saskaņā ar Regulas (ES) 2020/2094 3. panta 1. punktu vai aizdevumiem, kas dalībvalstīm izsniegti saskaņā ar Regulu (ES) 2021/241 (“ANM aizdevumi”).
                  
               
                     (21)
                  
                  
                     Aizdevumi saskaņā ar Regulu (ES) 2021/241 ir jāīsteno saskaņā ar standarta finanšu noteikumiem (termiņu un atmaksas profilu) katrai summai, kas izmaksāta dalībvalstīm. Attiecībā uz ārējo piešķirto ieņēmumu izmaksu saskaņā ar Regulas (ES) 2020/2094 3. panta 1. punktu apstiprinājuma paziņojumam vajadzētu būt galvenajam pavadelementam, kurā noteikti šie ES budžeta finanšu noteikumi. Apstiprinājuma paziņojumā ir jāparedz pieprasījums segt izmaksas, pamatojoties uz finanšu noteikumiem. Šajos noteikumos būtu jāiekļauj izmaksājamās summas datums, finansiālā atbalsta summa un ārējo piešķirto ieņēmumu – saskaņā ar Regulas (ES) 2020/2094 3. panta 1. punktu – finansējuma izmaksu segšanas datums.
                  
               
                     (22)
                  
                  
                     Atbilstošās atsaucēs dalībvalstu parakstītajos aizdevuma nolīgumos tiks precizēts, ka izmaksājamo summu izmaksas tiek noteiktas, piemērojot šajā lēmumā izklāstīto metodiku.
                  
               
                     (23)
                  
                  
                     Izmaksu sadalījuma metodika nosaka to aizņēmumu izmaksu aprēķina metodi, kuras sedz gan no ES budžeta saskaņā ar Lēmuma (ES, Euratom) 2020/2053 5. panta 2. punkta pirmo daļu, gan dalībvalstis saskaņā ar Regulas (ES) 2021/241 15. panta 3. punktu. Attiecīgi tas veido kārtību aizņēmuma un aizdevuma operāciju pārvaldībai Lēmuma (ES, Euratom) 2020/2053 5. panta 3. punkta un Regulas (ES) 2021/241 15. panta 4. punkta nozīmē.
                  
               
                     (24)
                  
                  
                     Lai nodrošinātu vienotu izmaksu sadalījumu saskaņā ar NGEU atveseļošanas pasākumu kopumu, šis lēmums būtu jāpiemēro no 2021. gada 1. jūnija. Tā kā šis lēmums būtu jāpiemēro tiem aizņēmumu darījumiem un izmaksājamajām summām NGEU programmas ietvaros, kas radušies pirms šā lēmuma stāšanās spēkā, tam būtu jāstājas spēkā nākamajā dienā pēc tā publicēšanas Eiropas Savienības Oficiālajā Vēstnesī. Aizdevumiem, kas saskaņā ar Regulu (ES) 2021/241 izsniegti dalībvalstīm, šis lēmums būtu jāpiemēro, tiklīdz stājas spēkā attiecīgie aizdevuma nolīgumi,
                  
               IR PIEŅĒMUSI ŠO LĒMUMU.
         1. SADAĻA
         
            PRIEKŠMETS, DEFINĪCIJAS UN VISPĀRĒJI NOTEIKUMI
         
         
            1. pants
            Priekšmets un piemērojamie principi
            
               1.   Ar šo lēmumu izveido vienotu un saskaņotu metodiku attiecībā uz to finansēšanas un likviditātes pārvaldības izmaksu un administratīvo pieskaitāmo izmaksu apkalpošanas izmaksu sadalījumu, kas radušās tādu aizņēmumu un parāda pārvaldības operāciju rezultātā, kuras veiktas programmu ietvaros, ko finansē saskaņā ar Regulas (ES) 2020/2094 2. panta 2. punktu, ciktāl ar tām īsteno minētās regulas 1. panta 2. punktā norādītos pasākumus.
            
            
               2.   Izmaksu sadalījuma metodikas īstenošanas pamatā ir taisnīgas un vienlīdzīgas attieksmes principi, un tiek nodrošināts, ka izmaksas tiek sadalītas, pamatojoties uz saņemtā atbalsta relatīvo daļu.
            
         
         
            2. pants
            Definīcijas
            Šajā lēmumā piemēro šādas definīcijas:
            
                        1)
                     
                     
                        “finansēšanas instrumenti” ir obligācijas, parādzīmes, komerciāli vērtspapīri, valsts kases vekseļi vai jebkādi citi atbilstīgi īstermiņa un/vai ilgtermiņa finanšu darījumi, kas emitēti saskaņā ar Komisijas finansēšanas stratēģiju NGEU aizņēmumu un parādu pārvaldības operāciju īstenošanai;
                     
                  
                        2)
                     
                     
                        “ANM aizdevuma nolīgums” ir nolīgums starp Komisiju un dalībvalsti saskaņā ar Regulas (ES) 2021/241 15. panta 2. punktu;
                     
                  
                        3)
                     
                     
                        “izmaksājamā summa” ir jebkura izmaksa dalībvalstij ANM aizdevuma nolīguma ietvaros saskaņā ar Regulas (ES) 2020/2094 2. panta 2. punkta b) apakšpunktu vai kā ārējie piešķirtie ieņēmumi saskaņā ar Regulas (ES) 2020/2094 3. panta 1. punktu;
                     
                  
                        4)
                     
                     
                        “procentu aprēķina periods” ir divpadsmit (12) mēnešu periods vai tāds cits periods, ko var norādīt apstiprinājuma paziņojumā un kas sākas izmaksāšanas dienā vai iepriekšējā procentu maksājuma dienā;
                     
                  
                        5)
                     
                     
                        “likviditātes pārvaldība” ir ar finansēšanas instrumentiem un izmaksājamām summām saistīto naudas plūsmu pārvaldība;
                     
                  
                        6)
                     
                     
                        “NGEU aizņēmumu operācijas” ir operācijas tirgos, jo īpaši parāda vērtspapīru emisijas, nolūkā aizņemties līdz 750 000 miljoniem EUR 2018. gada cenās saskaņā ar Lēmuma (ES, Euratom) 2020/2053 5. panta 1. punktu, un tas ietver arī aizņēmumu pagarinājumus;
                     
                  
                        7)
                     
                     
                        “NGEU parāda pārvaldības operācijas” ir tirgus operācijas, kuras saistītas ar parādu, kas rodas no NGEU aizņēmumu operācijām, un kuru mērķis ir optimizēt neatmaksātā parāda struktūru un mazināt procentu risku, likviditātes risku un citus finanšu riskus;
                     
                  
                        8)
                     
                     
                        “īstermiņa finansēšanas instruments” ir finansējums no NGEU aizņēmumu operācijām uz laiku, kas nepārsniedz vienu gadu;
                     
                  
                        9)
                     
                     
                        “ilgtermiņa finansēšanas instruments” ir finansējums no NGEU aizņēmumu operācijām uz laiku, kas ilgāks par vienu gadu.
                     
                  
         2. SADAĻA
         
            NODALĪJUMI UN IZMAKSU APRĒĶINĀŠANA
         
         
            3. pants
            Laika nodalījumi
            
               1.   Laika nodalījums darbojas sešus mēnešus, sākot no 1. janvāra vai 1. jūlija. Taču pirmais laika nodalījums aptver laikposmu no 2021. gada 1. jūnija līdz 2021. gada 31. decembrim. Pēdējā laika nodalījuma darbības periods beidzas 2026. gada 31. decembrī.
            
            
               2.   Laika nodalījumu veido summas, kas izmaksātas tā darbības laikā, un tam piešķirtie saistītie finansēšanas instrumenti. Jebkuru izmaksājamo summu attiecina uz to laika nodalījumu, kas darbojas šīs summas izmaksas dienā.
               Atkāpjoties no pirmās daļas, gadījumā, ja ilgtermiņa finansēšanas instrumentu līdzekļu summa, kas attiecināta uz iepriekšējo laika nodalījumu, pārsniedz izmaksājamās summas, kuras minētajam iepriekšējam nodalījumam piešķirtas saskaņā ar pirmo daļu, tad izmaksājamās summas attiecina uz minēto iepriekšējo laika nodalījumu, līdz minētā iepriekšējā laika nodalījuma izmaksu kopsumma sasniedz uz to attiecināto ilgtermiņa finansēšanas instrumentu līdzekļu summu.
            
            
               3.   Ilgtermiņa finansēšanas instrumentus, kas nav minēti 4. punktā, attiecina uz laika nodalījumu, kas darbojas tās NGEU aizņēmuma operācijas noslēgšanas brīdī, kas tos rada.
               Atkāpjoties no pirmās daļas,
               
                           a)
                        
                        
                           finansēšanas instrumentus, kas piesaistīti, lai finansētu nākamajā laika nodalījumā izmaksājamo summu, var attiecināt uz minēto nākamo laika nodalījumu;
                        
                     
                           b)
                        
                        
                           ja izmaksājamās summas laika nodalījuma darbības beigās pārsniedz ilgtermiņa finansēšanas instrumentu līdzekļu summu, tad ilgtermiņa finansēšanas instrumentus, kas rodas no NGEU aizņēmumu operācijām, kuras noslēgtas pēc minētā laika nodalījuma darbības beigām, attiecina uz minēto laika nodalījumu, līdz ilgtermiņa finansēšanas instrumentu līdzekļu summa sasniedz minētajā laika nodalījumā izmaksājamās summas.
                        
                     
            
               4.   Ilgtermiņa finansēšanas instrumentus, kas aizstāj tos ilgtermiņa finansēšanas instrumentus, kuriem pienācis termiņš, attiecina uz to pašu laika nodalījumu.
            
         
         
            4. pants
            Likviditātes pārvaldības nodalījums
            
               1.   Likviditātes pārvaldības nodalījums darbojas, līdz pilnībā tiek atmaksāti Lēmuma (ES, Euratom) 2020/2053 5. panta 1. punktā minētie līdzekļi.
            
            
               2.   Likviditātes pārvaldības nodalījumu veido īstermiņa finansēšanas instrumenti.
            
         
         
            5. pants
            Izmaksu aprēķināšana
            Finansēšanas izmaksas, likviditātes pārvaldības izmaksas un administratīvo pieskaitāmo izmaksu apkalpošanas izmaksas aprēķina saskaņā ar šā lēmuma pielikumu.
         
         3. SADAĻA
         
            RĒĶINU IZRAKSTĪŠANA
         
         
            6. pants
            Apstiprinājuma paziņojums
            
               1.   Attiecībā uz katru izmaksājamo summu Komisija izdod apstiprinājuma paziņojumu, kurā paredzēti pieprasījuma segt izmaksas noteikumi.
            
            
               2.   Apstiprinājuma paziņojumā paredz finansēšanas izmaksu segšanas un pamatsummas atmaksas nosacījumus attiecībā uz katru izmaksājamo summu.
            
            
               3.   Šā panta 1. punktā minētajā apstiprinājuma paziņojumā ietver konkrēti šādus elementus:
               
                           a)
                        
                        
                           izmaksājamā summa;
                        
                     
                           b)
                        
                        
                           termiņš;
                        
                     
                           c)
                        
                        
                           atmaksas grafiks;
                        
                     
                           d)
                        
                        
                           laika nodalījums, uz kuru attiecina izmaksājamo summu;
                        
                     
                           e)
                        
                        
                           procentu aprēķina periods un norādītais finansējuma izmaksu maksājuma datums.
                        
                     
            
               4.   Apstiprinājuma paziņojumā par aizdevumiem ietver arī papildu elementus, kas norādīti ANM aizdevuma nolīgumos.
            
         
         
            7. pants
            Rēķinu par finansēšanas izmaksām izrakstīšana
            Rēķinu par finansēšanas izmaksām Komisija izraksta 2. panta 4. punktā minētā procentu aprēķina perioda beigās. Attiecībā uz summām, ko izmaksā kā ārējos piešķirtos ieņēmumus saskaņā ar Regulas (ES) 2020/2094 3. panta 1. punktu, rēķinus var sagrupēt pa kalendārā gada ceturkšņiem.
         
         
            8. pants
            Rēķinu par likviditātes pārvaldības izmaksām izrakstīšana
            Katra kalendārā gada sākumā Komisija izraksta rēķinus par likviditātes pārvaldības izmaksām, kas radušās iepriekšējā kalendārajā gadā.
         
         
            9. pants
            Rēķinu izrakstīšana par administratīvo pieskaitāmo izmaksu apkalpošanas izmaksām
            Dalībvalstīm, kas izmanto ANM aizdevumus, Komisija izraksta rēķinu par administratīvo pieskaitāmo izmaksu apkalpošanas izmaksām, kas radušās iepriekšējā kalendārajā gadā.
         
         4. SADAĻA
         
            NOBEIGUMA NOTEIKUMI
         
         
            10. pants
            Stāšanās spēkā un piemērošana
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
            To piemēro no 2021. gada 1. jūnija.
         
         
            Briselē, 2021. gada 2. jūlijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 57, 18.2.2021., 17. lpp.
         
         
            (2)  OV L 424, 15.12.2020., 1. lpp.
         
         
            (3)  Padomes Regula (ES) 2020/2094 (2020. gada 14. decembris), ar ko izveido Eiropas Savienības Atveseļošanas instrumentu ekonomikas atveseļošanas atbalstam pēc Covid-19 krīzes (OV L 433I, 22.12.2020., 23. lpp.).
         
            (4)  Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).
      
      
         
            PIELIKUMS
            1.   Finansēšanas izmaksu aprēķināšana
            
            Finansēšanas izmaksas aprēķina šādi.
            
                         
                     
                     
                        1. solis: atsevišķa finansēšanas instrumenta dienas kopējo izmaksu aprēķināšana laika nodalījumā vai likviditātes pārvaldības nodalījumā
                        Dienas uzkrātās procentu izmaksas aprēķina šādi:
                        
                                     
                                 
                                 
                                    
                                       
                                 
                              Attiecībā uz katru finansēšanas instrumentu ažio/dizažio lineāri sadala pa instrumenta darbības laiku:
                        
                                     
                                 
                                 
                                    
                                       
                                 
                              
                           kur emisijas cena = kopējā cena (ieskaitot bankas maksas)
                        
                        Katram finansēšanas instrumentam dienas kopējās izmaksas aprēķina:
                        
                                     
                                 
                                 
                                    
                                       
                                 
                              
                  
                         
                     
                     
                        2. solis: finansējuma agregēto kopējo dienas izmaksu aprēķināšana
                        Katram laika nodalījumam (LN1–LN11) dienas kopējās izmaksas pirms likviditātes bilances izlīdzināšanas ir katra finansēšanas instrumenta visu dienas kopējo izmaksu summa, ko attiecina uz laika nodalījumu:
                        
                                     
                                 
                                 
                                    
                                       
                                 
                              Attiecībā uz likviditātes pārvaldības nodalījumu finansējuma dienas izmaksas ir šādas:
                        
                           
                     
                  
                         
                     
                     
                        3. solis: dienas likviditātes bilances aprēķināšana laika nodalījumos
                        Dienas likviditātes bilances līmeni laika nodalījumā aprēķina katru dienu šādi:
                        
                                     
                                 
                                 
                                    
                                       
                                 
                              
                  
                         
                     
                     
                        4. solis: finansēšanas instrumentu daļas dienas izmaksu kā likviditātes pārpalikuma laika nodalījumā aprēķināšana
                        Finansējuma dienas izmaksas, kas saistītas ar finansēšanas instrumentu daļu no 3. posma pozitīvā rezultāta (“likviditātes pārpalikums“), aprēķina šādi:
                        
                                     
                                 
                                 
                                    
                                       
                                 
                              
                  
                         
                     
                     
                        5. solis: laika nodalījuma finansējuma izmaksu un likviditātes pārvaldības nodalījuma izmaksu aprēķināšana gadījumā, ja laika nodalījumā ir likviditātes pārpalikums
                        Likviditātes pārpalikumu no attiecīgā laika nodalījuma pārnes uz likviditātes pārvaldības nodalījumu.
                        Tā laika nodalījuma finansējuma izmaksas, no kura pārnes likviditātes pārpalikumu, aprēķina šādi:
                        
                                     
                                 
                                 
                                    
                                       
                                 
                              Tā likviditātes pārvaldības nodalījuma izmaksas, uz kuru pārnes likviditātes pārpalikumu, aprēķina šādi:
                        
                           
                     
                  
                         
                     
                     
                        6. solis: finansējuma izmaksu aprēķināšana laika nodalījumam ar likviditātes deficītu
                        3. soļa negatīvo rezultātu (“likviditātes deficīts”) laika nodalījumā izlīdzina, pārnesot likviditāti no likviditātes pārvaldības nodalījuma tā dienas finansējuma izmaksās (5. solis).
                        
                           
                        
                                     
                                 
                                 
                                    7. solis: izmaksājamās summas finansējuma dienas izmaksu aprēķināšana
                                 
                              Izmaksājamās summas finansējuma dienas izmaksas ir laika nodalījuma finansējuma dienas izmaksas pēc izlīdzināšanas, kas reizinātas ar izmaksājamās summas relatīvo daļu attiecībā pret laika nodalījumu, uz kuru tā ir attiecināta.
                        
                           
                     
                  2.   Likviditātes pārvaldības izmaksu aprēķināšana
            
            Likviditātes pārvaldības (LIKVP) izmaksas par kalendārā gada ceturksni aprēķina šādi:
            
               
            Atkāpjoties no pirmās daļas, likviditātes pārvaldības izmaksas laikposmā no 2021. gada 1. jūnija līdz 2021. gada 31. decembrim visam minētajam periodam aprēķina šādi.
            
               
            LIKVP ceturksnī attiecina uz katru izmaksājamo sumu šādi: Izmaksājamās summas LIKVP =
            
                         
                     
                     
                        
                           
                     
                  3.   Administratīvo pieskaitāmo izmaksu apkalpošanas izmaksu aprēķināšana
            
            Administratīvo pieskaitāmo izmaksu apkalpošanas izmaksas ietver regulāras administratīvās izmaksas un ANM aizdevumu izveides izmaksas.
            3.1.   Regulāro administratīvo izmaksu aprēķināšana
            
            Regulārās administratīvās izmaksas ietver visas izmaksas, kas Komisijai radušās, veicot NGEU aizņēmumu un parādu pārvaldības operācijas, un tās ietver šādas izmaksas:
            
                        (a)
                     
                     
                        maksa par juridiskiem pakalpojumiem, tostarp maksa par juridiskiem atzinumiem;
                     
                  
                        (b)
                     
                     
                        kontu pārvaldības regulāras izmaksas;
                     
                  
                        (c)
                     
                     
                        ārējās revīzijas izmaksas;
                     
                  
                        (d)
                     
                     
                        izsoles platformas uzturēšanas maksas;
                     
                  
                        (e)
                     
                     
                        reitingu aģentūru maksas;
                     
                  
                        (f)
                     
                     
                        maksas par iekļaušanu biržas sarakstā, nodokļiem, reģistrāciju, publicēšanu un norēķiniem;
                     
                  
                        (g)
                     
                     
                        maksas par informācijas tehnoloģijām;
                     
                  
                        (h)
                     
                     
                        izdevumi saistībā ar tirgus izpēti.
                     
                  Ja šādas izmaksas ir kopīgas NGEU aizņēmumu operācijām, ko īsteno citām finansiālās palīdzības programmām, aprēķinā iekļautās izmaksas aprēķina kā proporcionālo daļu, kas attiecīgajā kalendārajā gadā attiecināta uz NGEU aizņēmumu operācijām un NGEU parādu pārvaldības operācijām. Šādas izmaksas nav jāsedz saistībā ar ANM aizdevumiem 2021. gadā.
            Regulārās administratīvās izmaksas aprēķina šādi:
            
                         
                     
                     
                        
                           
                     
                  Regulārās administratīvās izmaksas sadala šādi:
            
               
            3.2.   Izveides izmaksu aprēķināšana un sadale
            
            Izveides izmaksas ietver visas izmaksas, kas Komisijai radušās, veicot NGEU aizņēmumu operācijas un parādu pārvaldības operācijas, vai tehniskās palīdzības izmaksas saistībā ar minētajām operācijām, tostarp izmaksas, kas saistītas ar:
            
                        (a)
                     
                     
                        
                           NGEU kontu izveidi;
                     
                  
                        (b)
                     
                     
                        izsoles platformas izveidi;
                     
                  
                        (c)
                     
                     
                        ieguldītāju pārvaldības rīka izveidi;
                     
                  
                        (d)
                     
                     
                        citām informācijas tehnoloģiju izmaksām;
                     
                  
                        (e)
                     
                     
                        tirgus izpēti;
                     
                  
                        (f)
                     
                     
                        maksām par konsultācijām.
                     
                  Izveides izmaksas vienam ANM aizdevumu uz vienu saņēmēju aprēķina šādos soļos:
            
                        i)
                     
                     
                        ANM aizdevumu izveides izmaksas aprēķina šādi:
                        
                                     
                                 
                                 
                                    
                                       
                                 
                              
                  
                        ii)
                     
                     
                        ANM aizdevumu izveides izmaksas 2021., 2022. un 2023. gadam katrai dalībvalstij, kas parakstījusi ANM aizdevuma nolīgumu, tā parakstīšanas gadā sadala šādi:
                        
                                     
                                 
                                 
                                    
                                       
                                 
                              
                  
                        iii)
                     
                     
                        no 2024. gada 1. janvāra visas nesadalītās izveides izmaksas aprēķina šādi:
                        
                                     
                                 
                                 
                                    
                                       
                                 
                              
                  Tās kā papildu izveides izmaksas saistībā ar dalībvalstīm izmaksājamajām summām saskaņā ar ANM aizdevuma nolīgumu sadala šādi:
            
               
            3.3.   Apkalpošanas izmaksu aprēķināšana uz vienu saņēmēju
            
            
               
            4.   Akronīmu glosārijs
            
            
                        UPIdienā
                        
                     
                     
                        uzkrātās procentu izmaksas pa finansēšanas instrumentiem, kas sadalītas pa dienām
                     
                  
                        ADMIN IzmSgadā
                        
                     
                     
                        administratīvo izmaksu summa kalendārajā gadā
                     
                  
                        ažio/dizažiodienā
                        
                     
                     
                        ažio vai dizažio, pamatojoties uz kopējo emisijas cenu, kas sadalīta pa dienām
                     
                  
                        Saņēmējs
                     
                     
                        dalībvalstis, kas saņem ANM aizdevumu izmaksu, un Savienības budžets, kas saņem izmaksu ārējo piešķirto ieņēmumu veidā saskaņā ar Regulas (ES) 2020/2094 3. panta 1. punktu
                     
                  
                        Individuāla pieprasījuma FI LN(x)
                     
                     
                        pieprasījuma finansējuma izmaksas laika nodalījumā X
                     
                  
                        FIdienā par instrumentu
                        
                     
                     
                        finansējuma izmaksas dienā par katru finansēšanas instrumentu
                     
                  
                        FILPN dienā pēc izlīdzināšanas
                        
                     
                     
                        LPN finansējuma izmaksas dienā pēc izlīdzināšanas
                     
                  
                        FILPN dienā pirms izlīdzināšanas
                        
                     
                     
                        LPN finansējuma izmaksas dienā pirms izlīdzināšanas
                     
                  
                        FIdienā LN (deficīts) pēc izlīdzināšanas
                        
                     
                     
                        FI dienā pēc izlīdzināšanas attiecībā uz nodalījumiem ar sākotnējo likviditātes deficītu
                     
                  
                        FIdienā LN (pārpalikums) pēc izlīdzināšanas
                        
                     
                     
                        FI dienā pēc izlīdzināšanas attiecībā uz nodalījumiem ar sākotnējo likviditātes pārpalikumu
                     
                  
                        FIdienā LN (x) pirms izlīdzināšanas
                        
                     
                     
                        FI dienā pirms nodalījuma X izlīdzināšanas
                     
                  
                        FIdienā likviditātes pārpalikums LN (pārpalikums)
                        
                     
                     
                        FI dienā saistībā ar likviditātes pārpalikumu laika nodalījumā
                     
                  
                        FIdienā likviditātes pārvedums no LPN
                        
                     
                     
                        FI dienā saistībā ar likviditāti, kas pārvesta uz LPN
                     
                  
                        Kupons
                     
                     
                        procenti, ko emitents maksā par obligāciju
                     
                  
                        LikviditāteLN(x)
                        
                     
                     
                        likviditātes apjoms laika nodalījumā X
                     
                  
                        LPN
                     
                     
                        likviditātes pārvaldības nodalījums
                     
                  
                        LIKVPceturksnī
                        
                     
                     
                        likviditātes pārvaldības izmaksas ceturksnī
                     
                  
                        Nomināls
                     
                     
                        nominālvērtība
                     
                  
                        INI saistībā ar likviditātes turējumiemceturksnī
                        
                     
                     
                        ienākums no ieguldījumiem saistībā ar likviditātes turējumiem ceturksnī
                     
                  
                        LN(x)
                     
                     
                        prasījumu un likviditātes kopējā summa laika nodalījumā X